b'\n_START_ARTICLE_\n\xc5\xa0piro Juri\xc4\x87\n_START_PARAGRAPH_\n\xc5\xa0piro Juri\xc4\x87 (Vranjic) - hrvatski klapski pjeva\xc4\x8d._NEWLINE_U 1990.-im bio je tenor klape Janus. Proslavio se kao tenor klape Cambi. Ta se dalmatinska klapa proslavila nakon \xc5\xa1to je klapu preuzeo voditelj Rajimir Kraljevi\xc4\x87, a na mjesto prvog tenora do\xc5\xa1ao \xc5\xa0piro Juri\xc4\x87. Klapa je s njima osvajala nekoliko puta naslov pobjednika na Festivalu dalmatinskih klapa u Omi\xc5\xa1u i na Ve\xc4\x8deri dalmatinske pisme u Ka\xc5\xa1telima, a istodobno je ostvarila komercijalni uspjeh, ponajprije s obradama pjesama Zlatana Stipi\xc5\xa1i\xc4\x87a Gibonnija. S klapom Cambi osvojio je nekoliko diskografskih nagrada Porin, te mnoge festivalske nagrade i priznanja. \xc5\xa0piro Juri\xc4\x87 napustio je klapu Cambi 2002. godine._NEWLINE_Kasnije je postao tenor Vokalista Salone. Povremeno nastupa sa \xc5\xbeenskom klapom Tamarin, kojima je kratko vrijeme bio i voditelj. S njima je osvojio nagrade u Opuzenu (program mje\xc5\xa1ovitih klapa u sklopu Omi\xc5\xa1a) i u Ka\xc5\xa1telima, gdje Tamarinke sa \xc5\xa0pirom odnose prvu nagradu publike s pjesmom "Otvori mi svoje dvore".'